turjo4nis/wikipedia-bn-dump-20250701 huggingface dataset:
আহমদ জামান চৌধুরী

আহমদ জামান চৌধুরী (২৮ ডিসেম্বর, ১৯৪৭ - ৬ মার্চ, ২০১৩) ছিলেন একজন বাংলাদেশী সাংবাদিক, কাহিনী, চিত্রনাট্য, সংলাপ রচয়িতা ও গীতিকার। চিত্রালীর প্রতিষ্ঠাতা ও সম্পাদক সৈয়দ মোহাম্মদ পারভেজ-এর মৃত্যুর পর তিনি দীর্ঘকাল সাপ্তাহিক চিত্রালী পত্রিকার সম্পাদকের দায়িত্ব পালন করেন।

জন্ম ও শিক্ষাজীবন 
আহমদ জামান চৌধুরী ১৯৪৭ সালে ২৮ ডিসেম্বর চাঁদপুর শহরে জন্মগ্রহণ করেন তিনি। তার বাবার নাম নূরুজ্জামান চৌধুরী। পাঁচ ভাই দুই বোনের মধ্যে তিনি ছিলেন সবার ছোট। তিনি ঢাকা বিশ্ববিদ্যালয় থেকে সমাজ বিজ্ঞানে স্নাতক ও স্নাতকোত্তর ডিগ্রি অর্জন করেন।
মেধাবী ছাত্র ছিলেন। তাই ঢাকা বিশ্ববিদ্যালয়েই প্রভাষকের চাকরি লাভ করেন ডিগ্রি লাভের সঙ্গে সঙ্গে। কিন্তু সরকার তাকে রাজনৈতিক কারণে চাকরিচ্যুত করবে এই খবর পেয়ে কিছু দিন পর স্বেচ্ছায় পদত্যাগ করেন।

কর্মজীবন 
ঢাকা বিশ্ববিদ্যালয়ে পড়াকালীন সময়েই সাপ্তাহিক চিত্রালীর মধ্য দিয়ে আহমদ জামান চৌধুরী জড়িত হন চলচ্চিত্র সাংবাদিকতার সঙ্গে। তিনি পত্রিকাটির সম্পাদনার দায়িত্বও পালন করেন দীর্ঘ ১০ বছর। চিত্রালীর সঙ্গে তিনি সম্পৃক্ত ছিলেন ২০ বছর। এছাড়া তিনি দৈনিক যুগান্তর পত্রিকায় দু’বছর ফিচার সম্পাদকের দায়িত্ব পালন করেন। এছাড়া তিনি ঢাকা বিশ্ববিদ্যালয় ও স্ট্যামফোর্ড ইউনিভার্সিটি, বাংলাদেশ ছাড়াও কয়েকটি বেসরকারি বিশ্ববিদ্যালয়ে সমাজবিজ্ঞান এবং ফিল্ম অ্যান্ড মিডিয়া স্টাডিজ বিষয়ে খণ্ডকালীন শিক্ষকতা করেছেন। পাশাপাশি বাংলাদেশ চলচ্চিত্র সাংবাদিক সমিতি-র (বাচসাস) তিনবারের সভাপতির দায়িত্বও পালন করেছেন আহমদ জামান চৌধুনী। তার লেখা ও চিত্রনাট্যে নির্মিত উল্লেখযোগ্য চলচ্চিত্রের মধ্যে রয়েছে নাচের পুতুল, পিচঢালা পথ, নতুন নামে ডাকো, বাঁদি থেকে বেগম, তুফান, লাভ ইন সিঙ্গাপুর, আগুন, যাদুর বাঁশি, শেষ উত্তর, মাস্তান, শ্বশুরবাড়ি, রাক্ষুসী, দূরদেশ, মিস লংকা।  এছাড়া তিনি নাটকেও অভিনয় করেছেন।

জনপ্রিয় গান 
 পিচঢালা এ পথটারে ভালোবেসেছি
 যেও না সাথী
 নতুন নামে ডাকব তোমায়
 কে তুমি এলে গো
 ও দরিয়ার পানি
 এ বৃষ্টিভেজা রাতে চলে যেও না
 চুরি করেছো আমার মনটা
 মাগো তোর কান্না আমি সইতে পারি না
 এক বুক জ্বালা নিয়ে বন্ধু তুমি কেন একা বয়ে বেড়াও
 যাদু বিনা পাখি যেমন বাঁচিতে পারে না

পুরস্কার ও সম্মাননা 
 জাতীয় চলচ্চিত্র পুরস্কার
 বাচসাস পুরস্কার
 সলিমুল্লাহ হল চ্যাম্পিয়নশিপ পুরস্কার

তথ্যসূত্র 

১৯৪৭-এ জন্ম
২০১৩-এ মৃত্যু
চাঁদপুর জেলার ব্যক্তি
ঢাকা বিশ্ববিদ্যালয়ের প্রাক্তন শিক্ষার্থী
বাংলাদেশী সাংবাদিক
বাংলাদেশী গীতিকার
বাংলাদেশে সড়ক দুর্ঘটনায় মৃত্যু
বাচসাস পুরস্কার বিজয়ী
শ্রেষ্ঠ চিত্রনাট্যকারের জন্য জাতীয় চলচ্চিত্র পুরস্কার (বাংলাদেশ) বিজয়ী
বাংলাদেশী পুরুষ চিত্রনাট্যকার
বনানী কবরস্থানে সমাধিস্থ
বাংলাদেশী চিত্রনাট্যকার
গীতিকার

গীতিকার (ইংরেজি: Lyricist) হলেন যিনি নির্দিষ্ট ভাবে গানের কথা লেখেন। গীতিকাররা গীতিকবি হিসেবেও পরিচিত। গানের ক্ষেত্রে গীতিকাররা মুখ্য ভূমিকা পালন করেন। কারণ তাদের রচিত গীত থেকে সুরকার ও সঙ্গীত পরিচালকরা সঙ্গীতশিল্পীদের দিয়ে গানে সুর বাঁধেন।

গীতিকার-সুরকার
একজন গীতিকার যখন গীত রচনা ও সুর করার কাজটি করেন তখন তাকে গীতিকার-সুরকার বলে। এক্ষেত্রে গীতিকার গান লিখে প্রয়জনীয় যন্ত্র, যেমন - বেহালা, তবলা, কীবোর্ড, গীটার ব্যবহার করে সুর তৈরি করেন।

গীতিকার-শিল্পী 
একজন গীতিকার যখন গান লেখা এবং গান গাওয়ার কাজটি করেন তখন তাকে গীতিকার-শিল্পী বলা হয়। গীতিকার-শিল্পী অন্য কোন সুরকার বা সঙ্গীত পরিচালক কর্তৃক তার লিখিত গানে কণ্ঠ দিয়ে থাকেন।

সহযোগী গীতিকার 
যখন একই গানের কথা দুই বা ততোধিক গীতিকার রচনা করেন তখন তাদেরকে সহযোগী গীতিকার বলে।

আরও দেখুন 
 সঙ্গীতশিল্পী
 সুরকার
 সঙ্গীত পরিচালক

তথ্যসূত্র

বহি:সংযোগ 

গান
সঙ্গীত
গণমাধ্যম পেশা
মরন চাঁদ পাল

মরন চাঁদ পাল বাংলাদেশের মৃৎশিল্পী যাঁর শিল্পকর্ম মর্কিন যুক্তরাষ্ট্রের হোয়াইট হাউসে সংরক্ষিত রয়েছে। বাংলাদেশের মৃৎশিল্পের আদি ঐতিহ্য রক্ষায় তিনি কাজ করেছেন। তার অমর সৃষ্টি হিসেবে বাংলার লোকজ মোটিফ এর টেপা পুতুলের আধুনিকায়ক যা “মরণ পালের পুতুল” নামে হিসেবে সারা বিশ্বে খ্যাত। বাংলাদেশ জাতীয় জাদুঘরে এই মহান শিল্পীর শিল্পকর্ম সংরক্ষণ করে একটি বিশেষ কর্ণার রয়েছে।

জন্ম ও শিক্ষাজীবন 
তিনি প্রায় চল্লিশ বছর ধরে দক্ষতার সাথে শিক্ষকতা করেছেন।  শিল্পাচার্য জয়নুল আবেদীন এর হাত ধরে বর্তমান চারুকলা অনুষদে মৃৎশিল্প শিক্ষার সূচনা করেন। তিনি মৃৎশিল্প বিভাগের ১ম ব্যাচ এর ছাত্র ছিলেন এবং পরে শিক্ষকতাও করেন।  মৃৎশিল্প শিক্ষায় তার অবদান অনস্বীকার্য। মুক্তিযুদ্ধের সময় তিনি রায়েরবাজার বুদ্ধজীবী হত্যার প্রত্যক্ষ সাক্ষী ছিলেন।

কর্মজীবন

পুরস্কার ও সম্মাননা 
 শিলুআবেদ সম্মাননা পুরস্কার
 কারিকা স্বর্ণপদক

তথ্যসূত্র 

বাংলাদেশী কারিগর
বাংলাদেশী মৃৎশিল্পী
পিনদারো ডি কার্ভালহো রড্রিগুয়েজ

পিনদারো ডি কার্ভালহো রডরিগুয়েজ(; জন্ম: ১ জুন, ১৮৯২ - মৃত্যু: ৩০ আগস্ট, ১৯৬৫) ব্রাজিলের সাঁউ পাউলুতে জন্মগ্রহণকারী ব্রাজিল জাতীয় ফুটবল দলের সাবেক ফুটবল খেলোয়াড়।

এছাড়াও তিনি ১৯৩০ সালে উরুগুয়েতে অনুষ্ঠিত ১ম বিশ্বকাপ ফুটবলে ব্রাজিল ফুটবল দলের ম্যানেজার ছিলেন। ৩০ আগস্ট, ১৯৬৫ তারিখে রিও ডি জেনেইরোতে মৃত্যুবরণ করেন।

খেলোয়াড়ী জীবন 
পিনদারো ঘরোয়া ফুটবলে ফ্লুমিনেন্সে দলের পক্ষ হয়ে ১৯১০ থেকে ১৯১১ সাল পর্যন্ত নয়টি খেলায় অংশগ্রহণ করেছেন। অতঃপর ৩ মে, ১৯১২ থেকে ২ জুলাই, ১৯২২ সাল পর্যন্ত ফ্লেমিঙ্গো দলের হয়ে ৮২ খেলায় অংশগ্রহণ করে দলের ৫২ জয়, ১৫ ড্র, ১৫ পরাজয়ের সঙ্গী হন এবং ৩ গোল করেন। ১৯১৪, ১৯১৫, ১৯২০ ও ১৯২১ সালে ফ্লেমিঙ্গো দলের হয়ে রিও কাপ জয় করেন।

ব্রাজিল জাতীয় ফুটবল দলের খেলোয়াড় হিসেবে ১৯১৪ সালে কোপা রোকা কাপ ও ১৯১৯ সালে দক্ষিণ আমেরিকা কাপ জয়ী দলের খেলোয়াড় ছিলেন। ২০ সেপ্টেম্বর, ১৯১৪ থেকে ২৯ মে, ১৯১৯ তারিখ পর্যন্ত ব্রাজিল জাতীয় ফুটবল দলের ৮ খেলায় অংশগ্রহণ করেন। ১ম বিশ্বকাপ ফুটবলে ব্রাজিলের প্রথম কোচের দায়িত্ব পালন করেন। তাঁর পরিচালনায় দল পাঁচটি খেলার ৪টিতে বিজয়ী হয় ও ১টি পরাজিত হয়।

তথ্যসূত্র

বহিঃসংযোগ 
 
 
 

১৮৯২-এ জন্ম
১৯৬৫-এ মৃত্যু
সাও পাওলোর ফুটবলার
ব্রাজিলীয় ফুটবলার
ব্রাজিলীয় ফুটবল ম্যানেজার
ব্রাজিলের আন্তর্জাতিক ফুটবলার
ফ্লুমিনেন্সে ফুটবল ক্লাবের খেলোয়াড়
ব্রাজিল জাতীয় ফুটবল দলের ম্যানেজার
ফুটবল রক্ষণভাগের খেলোয়াড়
ব্রাজিলীয় পুরুষ ফুটবলার
পুরুষ ফুটবল রক্ষণভাগের খেলোয়াড়
ফ্লামেঙ্গো রেগাতাস ক্লাবের খেলোয়াড়
চীনের অর্থনীতি

যুক্তরাষ্টের পরেই জিডিপি এবং ক্রয়ক্ষমতার দিক দিয়ে চীন বিশ্বের দ্বিতীয় বৃহত্তম অর্থনীতি। এটি বিশ্বের বৃহত্তম রফতানিকারক এবং দ্বিতীয় আমদানিকারক দেশ। বিগত ৩০ বছর ধরে চীন প্রায় ১০% প্রবৃদ্ধি ধরে রেখেছে। ইন্টারন্যাশনাল মনিটরি ফান্ডের মতে ২০১১ সালে চীন মাথাপিছু ভিত্তিতে সারা বিশ্বে নোমিনাল জিডিপির দিক দিয়ে ৯০ তম, এবং জিডিপির(PPP) দিক দিয়ে ৯১ তম অবস্থানে ছিল। চীনের মধ্যাঞ্চলের চেয়ে সমুদ্র উপকূলবর্তী এলাকাগুলোতে বেশি শিল্পায়ন হতে দেখা যায়।

অর্থনীতির ইতিহাস

অর্থনীতিতে সরকারের ভূমিকা

ব্যাপ্টিক অর্থনৈতিক প্রবণতা

খাতসমূহ

কৃষিখাত

খনিজ

শিল্প

সেবাখাত

অবকাঠামো ও পতিবেশ

তথ্যসূত্র 

চীনের অর্থনীতি
বিশ্ব বাণিজ্য সংস্থার সদস্যদের অর্থনীতি
চীনের সরকারি মালিকানাধীন কোম্পানি
ওএফসি নেশন্স কাপ

ওএফসি নেশন্স কাপ () আন্তর্জাতিক ফুটবল প্রতিযোগিতাবিশেষ যা ওশেনিয়া ফুটবল কনফেডারেশনের সদস্যভূক্ত দেশসমূহের মধ্যে অনুষ্ঠিত হয় থাকে। এ প্রতিযোগিতাটি ১৯৯৬ থেকে ২০০৪ সাল পর্যন্ত প্রতি দুই বছর অন্তর অনুষ্ঠিত হতো। ১৯৯৬ সালের পূর্বে আরো দুটি প্রতিযোগিতা ওশেনিয়া নেশন্স কাপ নামে অনিয়মিতভাবে হয়েছিল। ২০০৬ সালে কোন প্রতিযোগিতা হয়নি। ২০০৮ সালের প্রতিযোগিতার মাধ্যমে যোগ্যতা নির্ধারণী প্রতিযোগিতারূপে ওএফসি অঞ্চল থেকে ২০০৯ সালের ফিফা কনফেডারেশন্স কাপে প্রতিনিধিত্ব করার ব্যবস্থা করা হয়েছিল। এছাড়াও, ২০১০ সালের বিশ্বকাপ ফুটবল প্রতিযোগিতায় নিউজিল্যান্ড প্লে-অফ খেলায় বিজয়ী হয়ে সবাইকে আশ্চর্যান্বিত করেছিল। বিজয়ী দলটি ওশেনিয়া চ্যাম্পিয়ন হয়েছিল এবং ২০১৬ সাল পর্যন্ত ফিফা কনফেডারেশন্স কাপে জন্য যোগ্যতা অর্জন করেছিল।

ঐতিহাসিকভাবে, একটি খুব বড় উপসাগর অস্ট্রেলিয়া এবং নিউজিল্যান্ডকে ছোট দ্বীপ প্রতিযোগীদের থেকে পৃথক করেছিল এবং বাকি ফুটবল বিশ্ব এই টুর্নামেন্টের প্রতি খুব কম মনোযোগ দিয়েছিল। প্রকৃতপক্ষে, প্রথম আটটি আসরের পরে, ট্রফিটি কেবল অস্ট্রেলিয়া এবং নিউজিল্যান্ড জিতেছিল। ২০১২ ওএফসি নেশন্স কাপে তাহিতি জাতীয় ফুটবল দল দল অস্ট্রেলিয়া ও নিউজিল্যান্ডের বাইরে প্রথম দল হিসেবে কাপ জয় করেছিল।

ইতিহাস 
ঐতিহাসিকভাবেই অনেক বড় উপসাগর অস্ট্রেলিয়া এবং নিউজিল্যান্ড থেকে পার্শ্ববর্তী টোঙ্গা, ফিজি এবং অন্যান্য প্রশান্ত মহাসাগরীয় ক্ষুদ্র ক্ষুদ্র দ্বীপপুঞ্জকে পৃথক করে রেখেছে। ওশেনিয়া অঞ্চলের ফুটবল খেলার মানোন্নয়ন, ফিফা বিশ্বকাপের যোগ্যতা নির্ধারণী খেলাগুলো পরিচালনার দায়িত্ব পালন করে বৈশ্বিক প্রধান ছয়টি কনফেডারেশনের একটি ও সবচেয়ে ছোট সংস্থা ওএফসি। এ অঞ্চলে ফুটবল খেলার তেমন জনপ্রিয়তা নেই বললেই চলে ও ১৪টি দ্বীপরাষ্ট্র মূলতঃ এর সদস্য। বৈশ্বিক পর্যায়ের ফুটবলের আন্তর্জাতিক প্রতিযোগিতায় এ অঞ্চল থেকে দলগুলো তেমন প্রভাব বিস্তার করতে পারেনি কিংবা উচ্চ পর্যায়ের ক্লাব দলগুলোতেও ফুটবলারদের তেমন অংশগ্রহণ নেই।

১ জানুয়ারি, ২০০৬ সালের সংস্থার বৃহৎ ও সর্বাপেক্ষা সফলতম দল অস্ট্রেলিয়া ওএফসি থেকে সদস্যপদ প্রত্যাহার করে নেয় ও এশিয়ান ফুটবল কনফেডারেশনে স্থানান্তরিত হয়। ২০০৮ সালে সহযোগী সদস্য নর্দার্ন ম্যারিয়ানা আইল্যান্ডও সদস্যপদ প্রত্যাহার করে ও ২০০৯ সালে এএফসিতে কোয়াসি-মেম্বার হিসেবে যোগ দেয়। ২০০৯ সালের শেষার্ধ্বে পালাউও একই মর্যাদা নিয়ে এএফসিতে আবেদন করেছিল। এরফলে নিউজিল্যান্ড সংস্থার বৃহৎ সদস্যরূপে আসীন হয়েছে।

ওএফসি নেশন্স কাপের প্রথম আটটি আসরের শিরোপা অস্ট্রেলিয়া এবং নিউজিল্যান্ডের মধ্যে সীমাবদ্ধ থাকে। কিন্তু, ২০১২ সালের ওএফসি নেশন্স কাপে তাহিতি বিস্ময়করভাবে চ্যাম্পিয়ন হয়।

ফলাফল

রেকর্ড ও পরিসংখ্যান

পদক তালিকা

দলসমূহের পারফরম্যান্স 
সংকেত
  – চ্যাম্পিয়ন
  – রানার্স-আপ
  – তৃতীয় স্থান
  – চতুর্থ স্থান
  – সেমি-ফাইনালিস্ট (ঐ বছরগুলিতে তৃতীয় স্থান নির্ধারক খেলা হয়নি)
 ৫ম — পঞ্চম স্থান
 ৬ষ্ঠ — ষষ্ঠ স্থান
 গ্রুপ – গ্রুপ পর্ব
  — উত্তীর্ণ
  — উত্তীর্ণ হওয়ার পরেও প্রত্যাহার
  — অনুত্তীর্ণ
  — অংশ নেয়নি / প্রত্যাহার / নিষিদ্ধ
  — আয়োজক

পুরস্কার 

বর্তমানে প্রতিযোগিতা শেষে ৫টি পুরস্কার দেওয়া হয়:
 আসরের সেরা খেলোয়াড়
 আসরের সর্বোচ্চ গোলদাতা খেলোয়াড়
 আসরের সেরা যুব খেলোয়াড়
 আসরের সেরা গোলরক্ষক
 ফেয়ার প্লে পুরস্কার

আরও দেখুন 
 ওএফসি চ্যাম্পিয়ন্স লিগ
 আফ্রিকা কাপ অব নেশন্স
 উয়েফা ইউরোপিয়ান চ্যাম্পিয়নশিপ
 কোপা আমেরিকা
 কনকাকাফ গোল্ড কাপ
 এএফসি এশিয়ান কাপ

তথ্যসূত্র

বহিঃসংযোগ 
 Oceania Nations Cup on RSSSF archive
 OFC official website

 
ওএফসি প্রতিযোগিতা
ওশেনীয় চ্যাম্পিয়নশিপ
১৯৭৩-এ প্রতিষ্ঠিত পুনরাবৃত্ত ক্রীড়া ঘটনা
লাঠিয়াল (চলচ্চিত্র)

লাঠিয়াল ১৯৭৫ সালে মুক্তিপ্রাপ্ত বাংলাদেশি নাট্য চলচ্চিত্র। চলচ্চিত্র পরিচালক নারায়ণ ঘোষ মিতা ছবিটি প্রযোজনা ও পরিচালনা করেছেন। ছবিটিতে বিভিন্ন চরিত্রে অভিনয় করেছেন আনোয়ার হোসেন, রোজী আফসারী, ফারুক, ববিতা।

ছবিটি ১৯৭৫ সালের ২২ আগস্ট বাংলাদেশে মুক্তি পায়। ছবিটি ১ম জাতীয় চলচ্চিত্র পুরস্কারে শ্রেষ্ঠ চলচ্চিত্রের পুরস্কার লাভ করে এবং এই ছবি পরিচালনা করে শ্রেষ্ঠত্বের স্বীকৃতি স্বরূপ পরিচালক নারায়ণ ঘোষ মিতা জাতীয় চলচ্চিত্র পুরস্কারে শ্রেষ্ঠ পরিচালকের পুরস্কার লাভ করেন।

কাহিনী সংক্ষেপ 
কাদের লাঠিয়াল গ্রামের মাতবরের হয়ে কাজ করে। তার ভাই দুখু মিয়া গ্রামে গ্রামে ঘুরে গান করে। কাদের তার ভাইকে খুব ভালোবাসে। কাদের স্ত্রীও দুখুকে অনেক স্নেহ করে। দুখু তার গ্রামেরই বানুকে পছন্দ করে। মাতবরের ছেলে মকবুল বানুকে উত্ত্যক্ত করলে দুখু তাকে মারধোর করে। মাতবর কাদেরের কাছে তার ছেলের গায়ে হাত তোলার অভি্যোগ করে তাকে ও তার ভাইকে শাসায়। কাদের রাগান্বিত হয়ে বাড়িতে এসে দুখুকে মারধোর করে। এতে দুখু রাগ করে বাড়ি ছেড়ে চলে যায়। নদী তীরে মোড়লের সাথে তার পরিচয় হয়। মোড়ল তার গানের গলায় অভিভূত হয়ে তাকে তাদের দলের একজন করে নেয়। দুখুর নতুন কর্মজীবন শুরু হয়।

অন্যদিকে বানু তার জন্য অপেক্ষা করতে থাকে। এক রাতে দুখু বানুর সাথে দেখা করে যায়। ইতোমধ্যে, মাতবর বানুকে তার ছেলের বৌ হিসেবে গ্রহণ করার জন্য বানুর পিতার নিকট প্রস্তাব পাঠায়। দুখুর ভাবী দুখুকে এই খবর পাঠায়, কিন্তু দুখু একটি চর দখল করতে চলে যায়। মাতবরও তার ছেলের বিয়ের দিন সেই নতুন চরের খবর পায়। সে কাদেরকে তার লাঠিয়ালসহ সেই চর দখল করতে পাঠায়। বানু ও কাদের স্ত্রীও এই বিয়ে বন্ধ করার জন্য নতুন চরের উদ্দেশ্যে যাত্রা করে।

দুখু ও কাদের মধ্যে চরের দখল নিয়ে মারপিঠ শুরু হয়। দুজনেই চরের দখল ছাড়তে নারাজ। তাদের মাঝে কাদের স্ত্রী চলে এলে কাদের লাঠির আঘাত তার মাথায় লাগে। তারা মারপিঠ বন্ধ করে। কিন্তু মাতবর সেখানে এসে কাদেরকে শাসায়। এতে ক্ষিপ্ত হয়ে কাদের তার লাঠির আঘাতে মাতবরকে খুন করে। ফলে সাধারণ জনগণ এই চরের মালিকানা লাভ করে।

কুশীলব 
 আনোয়ার হোসেন - কাদের লাঠিয়াল
 ফারুক - দুখু মিয়া, কাদেরের ছোট ভাই।
 ববিতা - বানু
 রোজী আফসারী - কাদেরের স্ত্রী
 নারায়ণ চক্রবর্তী - মোড়ল
 ওবায়দুর রহমান - মাতবর
 এটিএম শামসুজ্জামান - মকবুল, মাতবরের পুত্র।
 রিনা আক্রাম
 আবদুল মতিন
 রহিমা খাতুন
 আবদুস সোবহান
 কাজী শফিক
 জিল্লুর রহমান
 দিলীপ চক্রবর্তী
 সাইফুদ্দিন

সঙ্গীত
চলচ্চিত্রের সঙ্গীত পরিচালনা করেছেন সত্য সাহা। গীত রচনা করেছেন গাজী মাজহারুল আনোয়ার।

গানের তালিকা

পুরস্কার 

১৯৭৫ সালে ‘লাঠিয়াল’ চলচ্চিত্রটি শ্রেষ্ঠ চলচ্চিত্রের পুরস্কারসহ মোট ছয়টি শাখায় জাতীয় চলচ্চিত্র পুরস্কার পুরস্কার লাভ করে। এটি প্রথম জাতীয় চলচ্চিত্র পুরষ্কারপ্রাপ্ত চলচ্চিত্র।
 বিজয়ী শ্রেষ্ঠ অভিনেতাঃ আনোয়ার হোসেন ১৯৭৫
 বিজয়ী শ্রেষ্ঠ পরিচালকঃ নারায়ণ ঘোষ মিতা ১৯৭৫
 বিজয়ী শ্রেষ্ঠ পার্শ্বঅভিনেতাঃ ফারুক
 বিজয়ী শ্রেষ্ঠ পার্শ্বঅভিনেত্রীঃ রোজী আফসারী ১৯৭৫
 বিজয়ী শ্রেষ্ঠ চিত্রসম্পাদনাঃ বশীর হোসেন

আরও দেখুন 
 ১৯৭৫ সালের বাংলাদেশী চলচ্চিত্রের তালিকা

তথ্যসূত্র

বহিঃসংযোগ 
 

১৯৭৫-এর চলচ্চিত্র
১৯৭০-এর দশকের নাট্য চলচ্চিত্র
বাংলাদেশী চলচ্চিত্র
বাংলাদেশী নাট্য চলচ্চিত্র
বাংলা ভাষার চলচ্চিত্র
নারায়ণ ঘোষ মিতা পরিচালিত চলচ্চিত্র
সত্য সাহা সুরারোপিত চলচ্চিত্র
শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (বাংলাদেশ) বিজয়ী
১৯৭০-এর দশকের বাংলা ভাষার চলচ্চিত্র
বাংলা ভাষার বাংলাদেশী চলচ্চিত্র
সিলেট আন্তর্জাতিক ক্রিকেট স্টেডিয়াম

সিলেট আন্তর্জাতিক ক্রিকেট স্টেডিয়াম সিলেটের একটি বহুমুখী স্টেডিয়াম। সবুজ পাহাড়-টিলা আর নয়নাভিরাম চা বাগানের মনোরম পরিবেশ বেষ্টিত এই স্টেডিয়ামটি সিলেট আন্তর্জাতিক বিমানবন্দর থেকে স্বল্প দূরত্বে অবস্থিত।

ইতিহাস 
স্টেডিয়ামটি ২০০৭ সালে নির্মিত হয়। এটি বর্তমানে ক্রিকেটের জন্য বেশীরভাগ সময় ব্যবহৃত হয়, সেইসাথে ফুটবল খেলাও অনুষ্ঠিত হয়। ৬১৫ ফুঠ দৈর্ঘ্য ৪৮৫ ফুট প্রস্থ নিয়ে এই ক্রিকেট মাঠটি দেশের অন্যতম বড় একটি মাঠ। ২০১৪ সালে টি-টুয়েন্টি বিশ্বকাপের মাঠ হিসেবে এই স্টেডিয়ামকেও নির্বাচন করে বিসিবি।

এই মাঠে ইংল্যান্ড লায়ন্সের সঙ্গে বাংলাদেশ এ দল এবং ইংল্যান্ড অনূর্ধ্ব-১৯ দলের সঙ্গে বাংলাদেশ অনূর্ধ্ব-১৯ দলের ম্যাচ হয়েছে। এছাড়াও নারী ক্রিকেট টুর্নামেন্ট, জাতীয় লিগের খেলাও হয়েছে বিভাগীয় ক্রিকেট স্টেডিয়ামে।

চিত্রশালা

তথ্যসূত্র

বহিঃসংযোগ

বাংলাদেশের ক্রিকেট মাঠ
বাংলাদেশের স্থাপত্য
সিলেট
বাংলাদেশের স্টেডিয়াম
২০০৭-এ প্রতিষ্ঠিত
সিলেটের ভবন ও স্থাপনা
সিলেটের খেলাধুলা
সিলেটের ক্রীড়া অনুষ্ঠানস্থল
নাগার্জুন

নাগার্জুন (আনুমানিক ১৫০-২৫০ খ্রি:) গৌতম বু্দ্ধের পরবর্তী সর্বাধিক প্রভাবশালী বৌদ্ধ দার্শনিকদের অন্যতম। তার শিষ্য আর্যদেবের সাথে তাকে 'মহাযান' বৌদ্ধধর্মের 'মাধ্যমিক' শাখার প্রতিষ্ঠাতা হিসেবে কৃতিত্ব দেয়া হয়। তাকে 'প্রজ্ঞা পারমিতা সুত্র' সম্পর্কিত দর্শনের উন্নয়নের কৃতিত্ব দেয়া হয় এবং কোন কোন মতানুসারে এই সম্পর্কিত পুঁথিগুলো নাগ (সাপ/ড্রাগন)দের থেকে উদ্ধার করে, বিশ্বে প্রকাশ করেছেন। ধারণা করা হয় তিনি চিকিৎসা রসায়ন শাস্ত্রের উপর কয়েকটি রচনা করেছেন এবং নালন্দা বিশ্ববিদ্যালয়-এর প্রধান হিসেবে দায়িত্ব পালন করেছেন।

ইতিহাস 
নাগার্জুনের জীবন সম্পর্কে খুব কমই জানা যায়, কারণ তার ব্যাপারে বর্তমানে যা কিছু পাওয়া গেছে তা নাগার্জুনের মৃত্যুর শত শত বছর পর চীনা এবং তিব্বতী ভাষায় লিখিত। কিছু সূত্র মতে, নাগার্জুন দক্ষিণ ভারতীয়। কিছু পন্ডিতের মতে, নাগার্জুন সাতবাহন রাজবংশের এক রাজার উপদেষ্টা ছিলেন। অমরাবতীতে প্রাপ্ত প্রত্নতাত্ত্বিক নিদর্শন হতে ধারণা করা হয়, এই তথ্য সত্য হলে সেই রাজা ছিলেন Yajna Sri Satakarni  যিনি ১৬৭ খ্রি: হতে ১৯৬ খ্রি: পর্যন্ত রাজত্ব করেন। এই তথ্য হতে নাগার্জুনের জীবনকে ১৫০ খ্রি: হতে ২৫০ খ্রি: এর মধ্যে ফেলা যায়।

চতুর্থ/পঞ্চম শতাব্দীতে কুমারজীব অনুদিত জীবনী অনুসারে নাগার্জুনের জন্ম ব্রাহ্মণ পরিবারে। নাগার্জুন পরবর্তিতে বৌদ্ধ ধর্মে দিক্ষিত হন।

কিছু সূত্র মতে নাগার্জুন তার জীবনের শেষ দিকে শ্রীপর্বতের পাহাড়ে বসবাস করতেন, যার নিকটবর্তি শহর পরবর্তিতে নাগার্জুনকোন্ডা (নাগার্জুনের পাহাড়) নামে পরিচিত হয়। নাগার্জুনকোন্ডা বর্তমান ভারতের অন্ধ্র প্রদেশের নালগোন্ডা/গুন্টুর জেলার কাছাকাছি অবস্থিত।

অন্য তথ্যে চর্যাপদ কবি শবরপা হলো নাগার্জুনের শিষ্য । তাহলে , নাগার্জুনের কাল ১৫০ -২৫০ খ্রিস্টাব্দে তা বিভ্রান্তিকর কি ? তেমনি নালন্দা তখন প্রতিষ্ঠিত হয়েছিলো কি  ? এ সব প্রশ্ন গুলোর সঠিক উত্তর জানা , ইতিহাসের সঠিকত্বের জন্য জরুরী ।

রচনা 

বেশ কিছু গুরুত্বপূর্ণ রচনার কৃতিত্ব নাগার্জুনকে দেয়া হয়, যদিও ধারণা করা হয় যে, কিছু রচনা তার নামে চালানো হয়েছে।

তথ্যসূত্র 

বৌদ্ধধর্ম
ভারতীয় পুরুষ লেখক
১৫০-এ জন্ম
২৫০-এ মৃত্যু
গুণ্টুর জেলার ব্যক্তি
মহাসিদ্ধ
তেলুগু ব্যক্তি
বোধিসত্ত্ব
অন্ধ্রপ্রদেশের লেখক
৩য় শতাব্দীর ভারতীয় লেখক
হিন্দু থেকে বৌদ্ধধর্মে ধর্মান্তরিত
৩য় শতাব্দীর বৌদ্ধ ভিক্ষু
৩য় শতাব্দীর ভারতীয় দার্শনিক
২য় শতাব্দীর ভারতীয় দার্শনিক
২০১২ ওএফসি নেশন্স কাপ

২০১২ ওএফসি নেশন্স কাপ () ওশেনিয়া ফুটবল কনফেডারেশন কর্তৃক আয়োজিত ওএফসি নেশন্স কাপ ফুটবল প্রতিযোগিতার নবম আসর। ওশেনিয়া অঞ্চলে অবস্থিত প্রশান্ত মহাসাগরীয় সলোমন দ্বীপপুঞ্জে প্রতিযোগিতাটি অনুষ্ঠিত হয়। এতে ফরাসি পলিনেশিয়ার অন্তর্ভুক্ত ও দক্ষিণ প্রশান্ত মহাসাগরীয় দ্বীপপুঞ্জ তাহিতির জাতীয় পর্যায়ে প্রতিনিধিত্বকারী ও তাহিতি ফুটবল ফেডারেশন কর্তৃক পরিচালিত তাহিতি জাতীয় ফুটবল দলটি জয়লাভ করে, যা তাদের এ প্রতিয়োগিতায় প্রথম শিরোপা অর্জন। লসন তামা স্টেডিয়ামে অনুষ্ঠিত চূড়ান্ত খেলায় নিউ ক্যালিডোনিয়া দলকে চং হিউ'র বিজয়সূচক গোলে ১-০ ব্যবধানে পরাজিত করে ও চ্যাম্পিয়ন হয়েছিল। এ জয়ের ফলে অস্ট্রেলিয়া (বর্তমানে ওএফসিতে নেই) ও নিউজিল্যান্ডের পর একমাত্র দলরূপে ওএফসি নেশন্স কাপ জয়ী হয়েছিলেন। পাশাপাশি দলটি ওএফসি অঞ্চল থেকে ২০১৩ সালে ব্রাজিলে অনুষ্ঠিতব্য ফিফা কনফেডারেশন্স কাপে প্রতিনিধিত্ব করেছিল।

এছাড়াও, সেমি-ফাইনালে অংশগ্রহণকারী চারটি দল ২০১৪ সালে অনুষ্ঠিত বিশ্বকাপ ফুটবলের যোগ্যতা নির্ধারণী খেলার তৃতীয় রাউন্ডে উত্তীর্ণ হয়েছিল। আন্তঃফেডারেশনের প্লে-অফ খেলায় সরাসরি অংশগ্রহণ করেছিল।

স্বাগতিক দেশ 
৩০ জুলাই, ২০১১ তারিখে ব্রাজিলের রিউ দি জানেইরু'র মারিনা দা গ্লোরিয়ায় বিশ্বকাপ ফুটবলের প্রাথমিক পর্বের ড্র অনুষ্ঠিত হয়। ফিজিকে ২০১২ সালের ৩-১২ জুনের মধ্যে ওএফসি নেশন্স কাপের স্বাগতিক দেশের মর্যাদাসহ খেলা পরিচালনার দায়িত্ব দেয়া হয়। কিন্তু ওএফসি সাধারণ সম্পাদক তাই নিকোলাস এবং ফিজি কর্তৃপক্ষের মাঝে আইনগত জটিলতার সৃষ্টি হয়। কেননা, জানুয়ারি, ২০১২ সালে ওএফসি'র পুরুষ ও মহিলাদের প্রাক-অলিম্পিক ফুটবল প্রতিযোগিতার যোগ্যতা নির্ধারণী প্রতিযোগিতা হবার কথা ছিল।

অতঃপর ২৮ মার্চ, ২০১২ তারিখে ফিজির কাছ স্বাগতিকের মর্যাদা কেড়ে নিয়ে সলোমন দ্বীপপুঞ্জকে দেয়া হয়। সেখানকার হোনিয়ারার লসন তামা স্টেডিয়ামে সকল খেলা আয়োজনের সিদ্ধান্ত নেয়া হয়।

অংশগ্রহণকারী দেশসমূহ

গ্রুপ পর্ব 

যদি দলগুলোর পয়েন্ট সমান হয়, তাহলে দলের উত্তরণ ঘটবে:
 গোল পার্থক্য
 সর্বাধিকসংখ্যক গোল

গ্রুপ এ

গ্রুপ বি

নক-আউট পর্ব

বিজয়ী

তথ্যসূত্র

বহিঃসংযোগ 
 Results and schedule (FIFA.com version) 
 Results and schedule (oceaniafootball.com version)

ওএফসি নেশন্স কাপের আসর
২০১২ ওএফসি নেশন্স কাপ
২০১১–১২-এ ওএফসি ফুটবল
হাবানেরা (একক সঙ্গীত)

জর্জ বাইজেটের কারমেন অপেরাতে, হাবানেরা নামে একটি বিখ্যাত অপেরার গীত রয়েছে। এই অপেরার গীতে কখনও কখনও "L'amour est un oiseau rebelle" ("ভালবাসা একটি বিদ্রোহী পাখি") হিসেবে উল্লিখিত করা হয়।

এই অপেরা গীতের স্বরলিপি হাবানেরা "এল আররেলিতো" থেকে অভিযোজিত ছিল, যা মূলত স্প্যানিশ সুরকার সেবাস্টিয়ান ইরাদিয়ের দ্বারা রচিত হয়েছে। বাইজেট এটিকে একটি পল্লীগীতি বলে মনে করেছিলেন; যখন অন্যরা তাকে বলেছে যে, তিনি কিছু ব্যবহার করেছে যা একটি সুরকার রচিত করেছে এবং তিনি দশ বছর আগে মারা গিয়েছে। পরে তিনি এর উৎসের স্বীকৃতিপ্রদান জন্য কারমেনের সঙ্গীত স্বরলিপিতে একটি টীকা যোগ করেন।

অপেরার গীতের বইটি লেখেছেন হেনরি মেইহাক এবং লুদ্ভিক হালেভি।

প্রকৃত পাঠ্যাংশ 
সম্পূর্ণ গান গায়কদল দ্বারা গাওয়া হয়

আরও দেখুন 
 হাবানেরা জন্য হাবানেরার ইতিহাস আলোচনা।

তথ্যসূত্র

বহিঃসংযোগ 
 Text and translation at Aria-Database.com. The translation is a metrical one that tries to preserve the rhythm and meter of the original over nuance of meaning. For instance, the phrase prends garde à toi! is translated there as keep guard of yourself, whereas a more direct translation might be simply watch out!.
 Carmen Monarcha & Andre Rieu - Habanera 2010 on youtube.
 
 
 

জর্জ বাইজেটের একক সঙ্গীত
অপেরা সংগ্রহ
অ্যালান হজকিন

অ্যালান লয়েড হজকিন  একজন ব্রিটিশ শারীরতত্ত্ববিদ এবং জীবপদার্থবিজ্ঞানী। তিনি ১৯৬৩ সালে চিকিৎসাবিজ্ঞানে নোবেল পুরস্কার লাভ করেন।

জীবনী 
হজকিন অক্সফোর্ডশায়ারে জন্মগ্রহণ করেন। তিনি পড়াশোনা করে কেমব্রিজ বিশ্ববিদ্যালয়ের ট্রিনিটি কলেজে। তিনি ১৯৯৮ সালে কেমব্রিজে মৃত্যুবরণ করেন।

সম্মাননা 
 অর্ডার অব মেরিট, ১৯৭৩
 প্রেসিডেন্ট অব দ্য রয়েল সোসাইটি, ১৯৭০-১৯৭৫
 নাইট কমান্ডার অব দ্য মোস্ট এক্সিলেন্ট অর্ডার অব দ্য ব্রিটিশ এম্পায়ার, ১৯৭২

তথ্যসূত্র

বহিঃসংযোগ 
 The Master of Trinity  at Trinity College, Cambridge
 Nobel biography of Hodgkin
 BBC obituary
 Speech at Nobel banquet, 1963
 Action Potential Paper
 Imperial War Museum Interview

১৯১৪-এ জন্ম
১৯৯৮-এ মৃত্যু
চিকিৎসাবিজ্ঞানে নোবেল পুরস্কার বিজয়ী
ইংরেজ জীববিজ্ঞানী
রয়েল সোসাইটির সভাপতি
কপলি পদক বিজয়ী
ইংরেজ নোবেল বিজয়ী
ভারতীয় জাতীয় বিজ্ঞান একাডেমীর সভ্য
আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
রয়েল সোসাইটির সভ্য
ট্রিনিটি কলেজ, কেমব্রিজের প্রাক্তন শিক্ষার্থী
রয়েল পদক বিজয়ী
রয়েল সুয়েডীয় বিজ্ঞান অ্যাকাডেমির সদস্য
মার্কিন ফিলোসফিক্যাল সোসাইটির সদস্য
ইংরেজ প্রাণ-পদার্থবিজ্ঞানী
ব্রিটিশ নোবেল বিজয়ী
ভেষজ ঔষধবিজ্ঞান

ভেষজ ঔষধবিজ্ঞান. জীবজ ঔষধবিজ্ঞান বা ফার্মাকোগনসি বলতে ভেষজ (ও প্রাণীজ) উৎস হতে চিকিৎসাগত গুনাগুণসম্পন্ন দ্রব্যাদির আহরণ, বিশোধন, প্রক্রিয়াজাতকরণ ও বাজারজাতকরণ এবং এসব উৎস সম্পর্কে গবেষণার ক্ষেত্রকে বোঝায়। এর ইংরেজি পরিভাষা হল "ফার্মাকগ্‌নসি"; শব্দটি দুইটি প্রাচীন গ্রিক শব্দ "Pharmakon" ও "Gnosis" থেকে এসেছে। জার্মান চিকিৎসাবিজ্ঞানের ছাত্র সি. এ. সাইডলার (C. A. Seydler) ১৮১৫ সালে সর্বপ্রথম শব্দটি ব্যবহার করেন। "Pharmakon" অর্থ "ঔষধ" (Drug) এবং "Gnosis" অর্থ "জ্ঞান", অর্থাৎ "ফার্মাকগনসি" বলতে বোঝায় ঔষধ বিষয়ক সকল জ্ঞান। ভেষজ ঔষধবিজ্ঞান  আধুনিক ঔষধ প্রস্তুতি ও ব্যবহার বিজ্ঞান শিক্ষার একটি গুরুত্বপূর্ণ অঙ্গ।

বিংশ শতাব্দীর শুরুর দিকে এই শাস্ত্র বিস্তারলাভ শুরু করে। ভেষজ রসায়ন হিসেবেও একে বলা যায়; তখনকার ঔষধি গাছের উপর বিশেষ জ্ঞানের ক্ষেত্র যেটিতে স্থান পায় গাছটিকে শনাক্তকরণ এবং তার থেকে আহরিত ঔষধি উপাদানকে মিহিগুঁড়া (পাউডার) অবস্থায় সংরক্ষণের কৌশল। এখন পর্যন্ত এর প্রয়োগ অত্যন্ত সফল এবং উচ্চপ্রযুক্তির ছোঁয়ায় সম্প্রসারমান। ভেষজ ঔষধবিজ্ঞানের প্রধান শাখাগুলি নিম্নরূপ:

চিকিৎসামূলক নৃ-উদ্ভিদবিজ্ঞান (Medical Ethnobotany): চিকিৎসাক্ষেত্রে ঐতিহ্যগতভাবে প্রচলিত গাছপালার ব্যবহার
নৃ-ঔষধবিজ্ঞান (Ethnopharmacology): ঐতিহ্যগতভাবে প্রচলিত গাছপালার ফার্মাকোলজি শিক্ষা
উদ্ভিজ্জ চিকিৎসা (Phytotherapy): গাছপালা থেকে পাওয়া নির্যাসের চিকিৎসামূলক ব্যবহার
উদ্ভিজ্জ রসায়ন (Phytochemistry): বৃক্ষরাজি হতে প্রাপ্ত রাসায়নিকের উপর আলোচনা (নামকরণ, সনাক্তকরণ, বাছাইকরণ, নতুন সম্ভাব্য ঔষধি রাসায়নিকবিশিষ্ট গাছ তল্লাশিকরণ)

প্রাণিজ ভেষজ ঔষধবিজ্ঞান 
(Zoopharmacognosy): যে প্রক্রিয়ায় রোগগ্রস্থ জীবেরা নিজ রোগের নিরাময়কারি গাছ বেছে নেয় অথবা তার সাহায্যে রোগের প্রতিরোধ করে

সামুদ্রিক ভেষজ ঔষধবিজ্ঞান (Marine pharmacognosy): সামুদ্রিক অণুজীব হতে প্রাপ্ত রাসায়নিকের ব্যবহার।

তথ্যসূত্র

ঔষধ প্রস্তুতি ও ব্যবহার বিজ্ঞান
রসায়ন
ভেষজ ঔষধবিজ্ঞান
ঔষধবিজ্ঞান
লুপ্তপ্রায় প্রজাতি
এশীয়-প্রশান্ত মহাসাগরীয় গণিত অলিম্পিয়াড

এশিয়া প্যাসিফিক গণিত অলিম্পিয়াড (ইংরেজি: The Asian Pacific Math Olympiad সংক্ষেপে: APMO) এশিয়া প্যাসিফিক অঞ্চলে অনুষ্ঠিত একটি গণিত প্রতিযোগিতা। এ প্রতিযোগিতা শুরু হয় ১৯৮৯ সালে। এশিয়ার বাইরে যুক্তরাষ্ট্র এতে অংশ নেয়। প্রতিবছর মার্চের দ্বিতীয় সোমবার দুপুরে দক্ষিণ ও উত্তর আমেরিকা, মঙ্গলবার সকালে ওয়ের্স্টান প্যাসিফিক এবং এশিয়া অঞ্চলে সদস্যদেশগুলোতে এপিএমও অনুষ্ঠিত হয়। নির্দিস্ট সময়ে প্রতিযোগিতা শেষে অংশগ্রহণকারীদের সমাধান কেন্দ্রীয় ভাবে মূল্যায়ন করা হয়।

এপিএমও'র লক্ষ 
 প্যাসিফিকি-রিম অঞ্চলের বিদ্যালয় পর্যায়ের শিক্ষার্থীদের গাণিতিক প্রতিযোগিতার মাধ্যমে উদ্দীপ্ত করা
 প্যাসিফিক-রিম অঞ্চলের শিক্ষার্থী এবং শিক্ষকদের মধ্যে আন্তর্জাতিক বন্ধুত্বপূর্ণ সম্পর্ক এবং সহযোগিতা বাড়ানো
 প্যাসিফিক অঞ্চলের একই সমস্যার মাধ্যমে শিক্ষার্থীদের মধ্যে
 অলিম্পিয়াডের মতো আয়োজনকে সমর্থন দেয়ার পাশাপাশি প্যাসিফিক-রিম দেশগুলোর মধ্যে ছড়িয়ে দেয়া

নম্বর ও ফরম্যাট 
এপিএমও'র প্রতিযোগিরা চার ঘণ্টার এ প্রতিযোগিতায় অংশ নেন এবং পাঁচটি প্রশ্ন সমাধানে অংশ নেন। প্রতিটি সমস্যায় নম্বর ৭ পয়েন্ট। প্রতিযোগিরা তরুন এবং ১ জুলাইয়ে আগে বয়স ২০ বছরের মধ্যে হতে হবে।

এপিএমও'র সদস্য

এপিএমও'র পর্যবেক্ষক দেশসমূহ 
 হন্ডুরাস
 দক্ষিণ আফ্রিকা
 তুরস্ক
 উরুগুয়ে

তথ্যসূত্র

আরো দেখুন 
 আন্তর্জাতিক গণিত অলিম্পিয়াড

বহিঃসংযোগ 
 এপিএমএ'র বিগত বছরের প্রশ্ন ও সমাধান

গণিত প্রতিযোগিতা